दूई प्रसंगक कत्थ सुती दी जीवन गाथा ऐ। जेह्ड़ी पैह्ली बारी पाठकें सामने मीरचन्द दी दुहाल दे रूपै च औंदी ऐ। सभनें थमां पैह्लें सुती दा ब्याह् इक बुड्ढे कन्नै होआ। उस बुड्ढे घरै आह्ले ने उसी त्रै सौ च बेची ओड़ेआ। सुती गी उस घर आए दे अजें साल बी नेईं हा होआ जे दोहालै ने उसी दो सौ च जुए च र्हाई ओड़ेआ। सुती दे पंञमें घरै आह्ले दियां अग्गे दौं ब्योह्तरी हियां। इसकरी उत्थें सुती दा मन किश घठ्ट गै लग्गा, फ्ही इक ठौकर उसी देह्रे दे मेले चा नठाई लेई गेआ। सुती दा पैर उस ठौकरै दे घर किश खरा नेईं पेआ। ओह्दी कोठियें अग्ग सलगी गेई ते रूट्टी गी जबके लग्गन लगे।